10 lede van 2 gesinne sterf in huisbrande | Maroela Media
10 lede van 2 gesinne sterf in huisbrande
Die gesin se huis in die Ciko-nedersetting in Willowmore. (Foto: Verskaf)
Altesaam tien mense het Donderdag in die vroeë oggendure in huisbrande in twee provinsies omgekom.
Sewe lede van een gesin het vanoggend in ŉ nedersetting in Willowmore in die Oos-Kaap in ŉ brand gesterf.
Volgens brig. Tembinkosi Kinana, woordvoerder van die polisie, is die polisie omstreeks 04:00 na ŉ brandende huis in die Ciko-nedersetting ontbied.
ŉ Voorlopige ondersoek toon dat ŉ 56-jarige ma en haar ses kinders in die gesin se huis gelê en slaap het toe die brand ontstaan het. Een van die kinders was 28 jaar oud terwyl die ander kinders se ouderdomme strek van drie tot 14. Twee van die jonger kinders was ŉ tweeling, het Kinana gesê.
Twee mans in ŉ naburige huis het vroegoggend ŉ geskree gehoor. Hulle het ondersoek gaan instel en die huis in ligte laaie aangetref. Nie een van die lede van die gesin kon gered word nie en almal het in die brand omgekom.
Die lede van die gesin is in dié stadium nog nie geïdentifiseer nie. Die polisie doen ŉ geregtelike doodsondersoek, het Kinana gesê.
In nóg ŉ voorval het drie lede van ŉ gesin vanoggend in ŉ huisbrand in Soweto in Johannesburg gesterf.
ŉ 29-jarige ma en haar twee kinders, onderskeidelik een en drie jaar oud, het vermoedelik weens rookinaseming gesterf nadat ŉ brand in hul huis in Rockville uitgebreek het.
Volgens Robert Mulaudzi, woordvoerder vir die Johannesburgse nooddienste, het die voorval ook omstreeks 04:00 plaasgevind.
Die slagoffers is op die toneel dood verklaar. Die oorsaak van die brand word ondersoek.
Mulaudzi het ŉ beroep op die publiek gedoen om nie verwarmers wat moontlik brande kan veroorsaak sonder toesig aan te laat nie.
Gauteng huisbrande In die nuus Oos-Kaap
Hulde gebring aan chirurg wat in botsing sterf
Nee dis te erg wat gaan deesdae met die huisbrande aan dis iets verskriklik 10 mense???
Dis koud hulle sal enige iets doen vir ‘n bietjie hitte en nie aan brand dink nie.
Ongelooflik · 2 maande gelede
Wie kan vandag bekostig om ses kinders te he?
@Ongelooflik – die mense wat nie nodig het om vir dienste te betaal nie, en huise en grond verniet kry. Die res van ons is die eintlike armes.
liekie · 2 maande gelede
Dis tragies om so te sterf !!
Hulle kan want elke kind kry mos R420 van die staat. Nogtans hartseer, hoe erg moet dit wees om dood te brand
R.I.V. Wat ‘n wrede dood om te sterf. Die kinders het nie gevra om in sulke omstandighede gebore te word nie. Mens sal dink dat as jyself swaar grootgeword het, dat jy nie soveel kinders aan dieselfde omstandighede (of erger) sal wil blootstel nie. As jy graag kinders wil hê, ten spyte van jou omstandighede, kry een, en sorg goed vir daardie een, nie 6 nie. Maar wie is ek om te oordeel?
Jip, Koos, plaas die regering wegdoen met die toelaes en dit net gee aan ou mensies, gestremdes en wesies. Maar ek hoor baie stories van ma’s wat allerhande goed doen tydens swangerskap om die kanse te verhoog dat kind gestrem gebore word. So mens kan nie wen nie. Ons moet net aanvaar…
Ep · 2 maande gelede
Ekektriese kortsluiting van mahala krag.